< Официална бланка >

**ОЦЕНКА НА РИСКА НА ВЪТРЕШНАТА РАЗПРЕДЕЛИТЕЛНА СИСТЕМА НА ПИТЕЙНАТА ВОДА**

**на Лечебно заведение/Детска градина/Училище/Хотел „………………….“**

*приоритетен обект по чл. 6г, ал.1, т.1-5 на Наредба №9/2001г. за качеството на водата, предназначена за питейно-битови цели, изм. и доп. в ДВ бр.43/2023г.*

Настоящата оценка на риска и план за мониторинг на показателите олово и легионела (Legionella) е изготвен във връзка с изискванията на чл.6г, чл.9а и Приложение №1в от Наредба №9/2001 г.

**СГРАДА №1.**

1. **Общ анализ** на потенциалните рискове, свързани с вътрешните разпределителни системи (могат ли да окажат влияние върху качеството на водата, при крана на потребителя).

**2. Описание на сградата** (в този раздел предоставяте следната информация):

От колко етажа се състои сградата?

Има ли сградата крила – колко?

Има ли всяко крило отделен кръг на водопроводната система?

Ползва ли се сезонно сградата? – моля опишете.

**3. Описание на водопроводната инсталация** (в този раздел предоставяте следната информация):

Материал, от който са произведени тръбите;

Осигурена ли е рециркулация на водата?

Правена ли е реконструкция с подмяна на тръби?

Опишете местата, в които се ползва водата: тоалетни, душове в баня, мивки в кухня, мивки в санитарен възел, вихрови вани, др.

Има ли помещения с налични мивки, душове и вани, които не се ползват въобще?

*Като източници на информация могат да послужат: Обяснителната записка към част ВиК на проекта на сградата, Техническият паспорт на сградата.*

**Важно:** Приложете ВиК-проект или схема, изготвена от правоспособен ВиК проектант.

**4. Начин на затопляне на водата** (в този раздел описвате съоръженията/уредите, в които се затопля водата)

Единичен бойлер за цялата сграда;

Бойлер на всеки етаж

Друго (моля, опишете), например: *„ползваме минерална вода“*

Ако има сезонност в начина на затопляне на водата – моля, опишете. Например – през зимата водата се затопля в котелното на сградата, а през лятото – от бойлери.

**5. Мониторингов план за контрол на показателите Легионела и олово**

**5.1.** **Места за пробонабиране\*** на вода от вътресградната водопроводна инсталация за изследване на Легионела и олово, съгласно Приложение №1, таблица Д на Наредба №9/2001 г.:

|  |  |  |  |
| --- | --- | --- | --- |
|  | **Наименование на пункта за пробонабиране:** | **Показател** | **Честота**  |
| 1 | Най-близка точка до бойлера по хоризонтала - душ в баня на 1 ет. | Легионела | 1 път/год. |
| 2 | Най-далечна точка от бойлера по хоризонтала – душ в стая №43 | Легионела | 1 път/год. |
| 3 | Най-далечна точка от бойлера по вертикала-кабинет №12 | Легионела, **Олово** | 1 път/год. |
| 4 | Кран за пълнене на вана в Спа център в хотела | Легионела | 1 път/год. |
| 5 | Резервен съд за съхранение на вода | Легионела | 1 път/год. |

**\*Забележки:**
1. При сгради с много крила и разклонена водопроводна инсталация е необходимо да се обхванат всички крайни точки по хоризонтала и вертикала. Ако всяко крило е самостоятелен клон на водопроводната инсталация, то се разглежда като отделна сграда.

2. При сгради, в които има по 1 бойлер на етаж, обслужващ общ санитарен възел – вода се взема от 1 пункт на етажа.

3. При обекти, в които има различия в затоплянето на водата през различните сезони, пунктовете за мониторинг трябва да са съобразени със сезонната динамика.

4. Една проба на година се взема от крайна точка на всяка сграда за изследване на олово.

5. Пробите се вземат **незабавно**, без източване на водата, след съгласуване с акредитираната лаборатория, която ще извърши анализите.

**СГРАДА №2.**

Всяка сграда е самостоятелна единица за наблюдение. Копирайте, колкото пъти е необходимо.

**Съгласуване с РЗИ**

Оценката на риска, вкл. и плана за мониторинг се изпраща в РЗИ-Добрич за съгласуване с придружително писмо, подписано от собственика/ползвателя/ управителя на обекта. Към писмото се прилагат проекта или схемата на ВиК инсталацията на сградата и други документи по желание (например техн. паспорт на сградата). Всички документи можете да изпратите сканирани по ел. поща: rzi-dobrich@mh.government.bg (моля, поискайте да ви върнат входящ номер).

Тази структура на оценка на риска и плана за мониторинг на Легионела и олово е примерна. РЗИ-Добрич не носи отговорност за непълноти и пропуски, тъй като всяка сграда и всяка дейност е специфична.

Собствениците/ползвателите/управителите на приоритетните обекти по чл.6г на Наредба №9 следва да адаптират тази структура към техническите особености на обектите.

**Уточняваща информация за Ваше улеснение:**

1. Оценката на риска се извършва в съответствие с Приложение № 1в, преразглежда се на всеки шест години и при необходимост се актуализира. За целите на оценката на риска могат да се използват данни от мониторинга, извършван от водоснабдителните организации и РЗИ по реда на чл. 7 и 8 от Наредба № 9/2001 г.

2. Собствениците/ползвателите/управителите на приоритетните обекти предоставят оценката на риска на РЗИ, кметовете на общини и съответната водоснабдителна организация, с която имат сключен договор за предоставяне на водоснабдителни услуги. Първоначалното предоставяне на оценката на риска следва да се извърши в срок до **01.05.2028 г.**

3. Във всички случаи на несъответствие, водещо до здравен риск, установено в резултат на оценката, произтичащо от вътрешните разпределителни системи или от свързани с тях продукти и материали, или несъответствие, установено в резултат от мониторинга на показателите Legionella и олово собствениците/ползвателите/управителите на сградите незабавно уведомяват РЗИ и предприемат съответните подходящи мерки, препоръчани от органите на ДЗК, за премахване или намаляване на риска от несъответствието. При установяване на несъответствие по отношение на допустимите стойности за Legionella мерките, които се предприемат от собствениците/ползвателите/управителите на обектите, са съгласно Методично указание за борба с легионелозите, утвърдено със Заповед № РД-09-494 от 25.11.2003 г. на Министъра на здравеопазването.

4. Методичното указание и допълнителна информация може да откриете на интернет страницата на РЗИ-Добрич, в Раздел Достъп до информация→Нормативни документи→Методични указания и в Раздел Здравен контрол→Контрол на обекти с обществено предназначение.

5. При нужда от актуална информация и съвети може да се обръщате към ВиК Добрич АД/водоснабдителната организация, осигуряваща ведомствено водоснабдяване или служителите от отдел ДЗК при РЗИ-Добрич.